id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id id id ms id id id id id id id id ms id id id id id ms id en id en ms ms id id id id id id en uz id ms id id id id id ms id ms ms id id ms ms id id id ms en ms id ms id id ms en ms id id id id ms id id eo id eo id ms sl ms ms id fi it fr ms it fr en ms ms en en en en en en en en id id id id ms en id id jv ms id id it es id id en id ms ms ms ms ms ms
Ovari Bengkak Simptom OHSS, Gara-gara Ambil Banyak Pil Subur
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
AWAS! Bahaya Jika Ambil Pil Kesuburan Berlebihan, Ovari Bakal Bermasalah
Ditulis oleh Asyikin Md Isa Disemak pada 05/09/2022
Disemak secara perubatan oleh Dr. Muhamad Firdaus Rahim
Ovari bengkak? Boleh ke terjadi? Ya, ia boleh terjadi dan keadaan itu dikenali sebagai sindrom hiperstimulasi ovari. Ikuti penjelasannya dalam perkongsian artikel ini.
Untuk mendapatkan lebih banyak info tentang Kesihatan Wanita, sila dapatkannya di sini.
Sindrom hiperstimulasi ovari atau ovarian hyperstimulation syndrome (OHSS) adalah tindak balas berlebihan terhadap kandungan hormon yang tinggi.
Keadaan ini biasanya terjadi kepada wanita yang mengambil ubat hormon suntikan untuk merangsang perkembangan telur pada ovari.
Masalah OHSS boleh menyebabkan ovari bengkak dan menjadi sakit. Ia dianggap berpotensi bahaya dari segi perubatan.
Dianggarkan 0.1% – 2% pesakit mendapat sindrom yang teruk. Peningkatan kes berlaku di seluruh dunia kerana perkembangan dalam teknik reproduktif bantuan.
Sindrom hiperstimulasi ovari sering dialami wanita yang menjalani prosedur rawatan kesuburan in-vitro (IVF) atau induksi ovulasi dengan ubat suntikan.
Dalam kes yang jarang berlaku, gangguan OHSS boleh wujud semasa rawatan kesuburan menggunakan ubatan oral seperti clomiphene.
Mengenal pasti gejala sindrom hiperstimulasi ovari
Umumnya, masalah OHSS ini adalah urutan daripada pengambilan suntikan hormon Gonadotrophin yang digunakan dalam rawatan teknik reproduktif bantuan.
Jika berlaku sindrom hiperstimulasi ovari yang teruk, ia berpotensi mengancam nyawa pesakit dengan kehadiran jumlah folikel yang banyak dalam ovari.
Keadaan tersebut menyebabkan ovari bengkak dan berlakunya peningkatan hormon yang dihasilkan dalam ovari.
Gejala boleh bermula seminggu setelah menggunakan ubat suntikan untuk merangsang ovulasi. Pun begitu, adakalanya ia mungkin memakan masa 2 minggu atau lebih untuk muncul simptom.
Dengan simptom OHSS ringan hingga sederhana, gejala boleh merangkumi:
Kembung perut atau peningkatan ukuran pinggang
Bengkak lembut pada kawasan sekitar ovari
Sesetengah wanita yang menggunakan ubat kesuburan suntikan mendapat simptom OHSS ringan. Biasanya ia akan hilang selepas seminggu.
Walau bagaimanapun, jika berlaku kehamilan, gejala sindrom hiperstimulasi ovari akan bertambah teruk dan boleh berterusan selama beberapa hari hingga minggu.
Manakala gejala OHSS yang teruk melibatkan keadaan seperti:
Peningkatan berat mendadak– lebih 1 kilogram dalam 24 jam
Sakit perut yang teruk
Mual dan muntah berterusan dan teruk
Abdomen terasa sesak atau membesar
Kegagalan fungsi hati dan buah pinggang
Memahami punca masalah ovari bengkak
Punca gangguan OHSS masih tidak dapat difahami sepenuhnya.
Tahap human chorionic gonadotropin (HCG) yang tinggi – hormon biasa dihasilkan semasa mengandung – mungkin memainkan peranan.
Saluran darah pada ovari bertindak balas secara tidak normal terhadap HCG dan menyebabkan kebocoran cecair.
Cecair tersebut akan mengakibatkan ovari bengkak dan adakalanya sejumlah besar cecair akan memasuki abdomen.
Semasa rawatan kesuburan, HCG mungkin diberikan sebagai pemicu sehingga folikel matang akan melepaskan telurnya.
Masalah pembengkakan pada ovari biasanya berlaku seminggu selepas menerima suntikan HCG, bahkan akan lebih kritikal jika badan mula menghasilkan HCG sendiri sebagai tindak balas terhadap kehamilan.
Suntikan kesuburan lebih cenderung menyebabkan berlakunya OHSS daripada rawatan dengan clomiphene.
Kadang-kadang, masalah ovari yang membengkak boleh berlaku tanpa mempunyai kaitan dengan rawatan kesuburan.
Faktor risiko sindrom hiperstimulasi ovari
Sesetengah kes OHSS berlaku pada wanita tanpa faktor risiko sama sekali. Tetapi antara faktor yang dikenal pasti meningkatkan risiko ovari bengkak termasuklah:
Sindrom ovarium polikistik – gangguan pembiakan biasa yang boleh menyebabkan haid tidak teratur, pertumbuhan rambut berlebihan, dan kemunculan abnormal pada ovari semasa pemeriksaan ultrabunyi
Penghasilkan folikel dalam jumlah besar
Berusia kurang 35 tahun
Tahap estrogen tinggi atau meningkat secara mendadak sebelum suntikan HCG
Mempunyai sejarah gangguan OHSS
Komplikasi yang boleh berlaku
Sindrom hiperstimulasi ovari yang teruk jarang untuk berlaku tetapi ia boleh mengancam nyawa. Antara komplikasinya:
Pengekalan cecair pada bahagian abdomen dan kadangkala bahagian dada
Gangguan elektrolit – natrium, kalium dan lain-lain
Pembekuan darah pada saluran besar seperti kaki
Ovari berpusing (twisting of an ovary)
Sista pada ovari pecah dan boleh mengakibatkan pendarahan serius
Kehilangan kandungan akibat keguguran atau kematian bayi
Komplikasi paling jarang, kematian
Bagi mengurangkan kemungkinan mengalami masalah ovari bengkak, anda memerlukan rancangan khusus untuk ubat kesuburan anda.
Pastikan doktor memantau setiap kitaran rawatan dengan teliti, termasuk ujian ultrabunyi yang kerap untuk memeriksa perkembangan folikel dan ujian darah bagi menyemak tahap hormon anda.
Jika wujud sebarang keraguan atau kebimbangan, berbincanglah dengan doktor anda.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Hello Health Group tidak menawarkan nasihat perubatan, diagnosis atau rawatan.
http://www.myhealth.gov.my/sindrom-hiperstimulasi-ovari/ / Accessed on July 16, 2020
https://www.rcog.org.uk/globalassets/documents/guidelines/green-top-guidelines/gtg_5_ohss.pdf / Accessed on July 16, 2020
https://medlineplus.gov/ency/article/007294.htm / Accessed on July 16, 2020
https://www.reproductivefacts.org/news-and-publications/patient-fact-sheets-and-booklets/documents/fact-sheets-and-info-booklets/ovarian-hyperstimulation-syndrome-ohss/ / Accessed on July 16, 2020
https://www.ncbi.nlm.nih.gov/pmc/articles/PMC5993897/ / Accessed on July 16, 2020
https://www.ncbi.nlm.nih.gov/pmc/articles/PMC3205536/ / Accessed on July 16, 2020
https://www.mayoclinic.org/diseases-conditions/ovarian-hyperstimulation-syndrome-ohss/symptoms-causes/syc-20354697 / Accessed on July 16, 2020
https://radiopaedia.org/cases/ovarian-hyperstimulation-syndrome-ohss-grade-5-2 / Accessed on July 16, 2020
Ubat Kesuburan: Hormon Suntikan Dan Clomid - Apa Kita Perlu Tahu Tentangnya?
Masih Belum Timang Cahaya Mata? Ini 9 Tanda TIDAK SUBUR Pada Lelaki & Wanita
Ditulis oleh Asyikin Md Isa Disemak pada 05/09/2022
Disemak secara perubatan oleh Dr. Muhamad Firdaus Rahim
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.